অনুরাগ বসু
অনুরাগ বসু (জন্মঃ ৮ মে, ১৯৭৪) হলেন একজন ভারতীয় টেলিভিশন বিজ্ঞাপন নির্মাতা, চলচ্চিত্র পরিচালক, প্রযোজক, ও চিত্রনাট্যকার। তিনি চলচ্চিত্র পরিচালনা শুরু করেন ২০০৩ সালে কুচ তো হ্যায় দিয়ে। বসু মূলত তার চলচ্চিত্রে কামনা ও পরকীয়া বিষয়ক গল্প উপস্থাপনার মাধ্যমে আলোচিত হন। তার পরিচালিত উল্লেখযোগ্য কয়েকটি চলচ্চিত্র হল মার্ডার (২০০৪), গ্যাংস্টার (২০০৬), লাইফ ইন আ... মেট্রো (২০০৭), কাইটস (২০১০), বর্ফী! (২০১২), ও জগ্‌গা জাসুস (২০১৭)। বসু তার পরিচালিত লুডো (২০২০) চলচ্চিত্রে চিত্রগ্রাহক হিসেবেও কাজ করেন।